recursal/SuperWikiNEXT-32B huggingface dataset:
**কমলার বনবাস** স্বপন সাহা পরিচালিত ১৯৯৭ সালে মুক্তিপ্রাপ্ত একটি ভারতীয় বাংলা চলচ্চিত্র। এই চলচ্চিত্রটি সঙ্গীত প্রদান করেছেন সুরকার অশোক ভদ্র।

সংক্ষিপ্ত কাহিনি
----------------

কমলা হচ্ছে রাজা সাঁচি ও তাঁর স্ত্রী চিত্রার একমাত্র কন্যা। কলমা একদিন সখিদের সাথে প্রমোদভ্রমণে বের হয়, সেখানে কমলাকে দেখে রাজপুত্র কাঞ্চন কুমারের ভালো লেগে যায়। এরপর কমলা ও কাঞ্চন কুমার দুজনেই প্রেমে পড়েন। দুই পরিবারের সম্মতিতে কাঞ্চন ও কমলার বিয়ে হয়। বাসর রাতে একজন তপস্বী চামুণ্ডা তান্ত্রিক কাঞ্চন কুমারের সামনে প্রকট হন। তিনি তাকে নীল সরবরের কাছ থেকে নীল পদ্ম আনতে বলেন যা তার পিতা ভগবান ভোলানাথের কাছে মানত করেছিলেন। কাঞ্চন কুমার তার পিতার প্রতিশ্রুতি রক্ষার্থে বাসর রাতেই নীল পদ্মার সন্ধানে রওনা হন। যাত্রাপথেই কাঞ্চন কুমার অস্বস্তি বোধ করেন এবং তার স্ত্রীর সাথে দেখা করতে চান। এবার তপস্বী অলৌকিকভাবে তাকে স্ত্রীর সাথে দেখা করতে সাহায্য করলেন। সকালে কাঞ্চনের মা তার পুত্রবধূর অবস্থা দেখে বুঝতে পারেন রাতে তার ঘরে কোনও পুরুষ ছিল। কমলাকে তার আদালতে নিয়ে যাওয়া হয় এবং তাকে মৃত্যুদণ্ড দেওয়া হয়। কিন্তু জল্লাদের দয়ায় কমলা প্রাণে বেঁচে বনে পালিয়ে যান। কিছুদিন পরেই তিনি বুঝতে পারেন যে, তিনি গর্ভবতী। তিনি মানিক কুমার নামে একটি পুত্রের জন্ম দেন। কিন্তু তার ছেলে অন্য এক মহিলার সাথে বিনিময় করে যে একটি মৃত সন্তানের জন্ম দেয়। একদিন কমলা তার ছেলেকে খুঁজে পান, তিনি তার ছেলেকে ফেরত পাওয়া দাবি করলেন। অবশেষে কমলা তার ছেলেকে ফিরে পেলেন; অন্যদিকে কাঞ্চন কুমার "নীল পদ্ম" নিয়ে তার সাম্রাজ্যে ফিরে আসেন এবং জানতে পারেন, যে তার স্ত্রী আর প্রাসাদে নেই। তিনি তৎক্ষণাৎ স্ত্রীর খোঁজে বের হন এবং অনেক দিন ধরে অনেক জায়গায় খোঁজাখুঁজি করে অবশেষে স্ত্রী ও সন্তানের সন্ধান পান। সবাই আবার একত্রিত হয়ে তাদের প্রাসাদে ফিরে আসেন।

অভিনয়ে
-------

* শতাব্দী রায় মূল চরিত্র কমলার ভূমিকায়
* তাপস পাল রাজকুমার কাঞ্চন কুমার
* লাবণী সরকার কাঞ্চন কুমারের মা
* শুভেন্দু চট্টোপাধ্যায় কমলার বাবার ভূমিকায়
* কৌশিক ব্যানার্জী

তথ্যসূত্র
---------

বহিঃসংযোগ
---------

ইন্টারনেট মুভি ডেটাবেজে *কমলার বনবাস*  (ইংরেজি)

| * দে
* স
স্বপন সাহা পরিচালিত চলচ্চিত্রসমূহ |
| --- |
| 
* *ভাই আমার ভাই* (১৯৯৬)
* *নিষ্পাপ আসামী* (১৯৯৭)
* *আদরের বোন* (১৯৯৭)
* *কমলার বনবাস* (১৯৯৭)
* *বকুল প্রিয়া* (১৯৯৭)
* *সবার উপরে মা* (১৯৯৭)
* *প্রাণের চেয়েও প্রিয়* (১৯৯৭)
* *বাবা কেন চাকর* (১৯৯৮)
* *স্বামীর আদেশ* (১৯৯৮)
* *স্বামীর ঘর* (১৯৯৯)
* *গরিবের সংসার* (২০০০)
* *গুরু শিষ্য* (২০০১)
* *সবুজ সাথী* (২০০৩)
* *অন্যায় অত্যাচার* (২০০৪)
* *অগ্নি* (২০০৪)
* *কুলি* (২০০৪)
* *দেবী* (২০০৫)
* *সকাল সন্ধ্যা* (২০০৫)
* *এমএলএ ফাটাকেষ্ট* (২০০৬)
* *হিরো* (২০০৬)
* *অভিমন্যু* (2006)
* *টাইগার* (২০০৭)
* *মিনিস্টার ফাটাকেষ্ট* (২০০৭)
* *জোর* (2008)
* *জন্মদাতা (চলচ্চিত্র)* (২০০৮)
* *আমার প্রতিজ্ঞা* (২০০৮)
* *গোলমাল* (২০০৮)
* *টক্কর* (২০০৮)
* *অচেনা প্রেম* (২০১১)
* *শ্রেষ্ঠ বাঙালি* (২০১৭)

 |
***কবি বন্দ্যঘটী গাঞির জীবন ও মৃত্যু*** হল মহাশ্বেতা দেবীর লেখা একটি উপন্যাস। ১৯৬৭ সালের এপ্রিল মাসে *চতুষ্পর্ণা* পত্রিকায় এটি প্রথম প্রকাশিত হয়। চুয়াড় কল্হন কীভাবে নাম ভাঁড়িয়ে ব্রাহ্মণ বন্দ্যঘটী গাঞি সেজে অভয়ামঙ্গল কাব্য রচনা করেছিল, তা-ই এই উপন্যাসের প্রধান উপজীব্য। অধ্যাপক অরুণকুমার মুখোপাধ্যায়ের মতে, "সাম্প্রতিক বাংলা উপন্যাস কতো দায়িত্বশীল ও পরিণত হয়ে উঠেছে, তার অন্যতম নিদর্শন মহাশ্বেতা দেবীর অসাধারণ উপন্যাস ‘কবি বন্দ্যঘটী গাঞির জীবন ও মৃত্যু’ (১৯৬৭)।"

কাহিনি-সংক্ষেপ
--------------

*কবি বন্দ্যঘটী গাঞির জীবন ও মৃত্যু* উপন্যাসের প্রেক্ষাপট খ্রিস্টীয় ষোড়শ শতাব্দীর রাঢ়বাংলা, বিশেষত মেদিনীপুর অঞ্চল। কবিখ্যাতিপ্রত্যাশী অরণ্যচারী চুয়াড় যুবক কল্হন ব্রাহ্মণের ছদ্মবেশে ‘বন্দ্যঘটী গাঞি’ নামে অভয়ামঙ্গল কাব্য রচনায় ইচ্ছুক হয়। চুয়াড়-দলপতি তাকে নিষেধ করে বলেন, "হা দেখ্, তু চুয়াড় হঞে জন্মেছিস, চুয়াড় হঞে জন্ম কাটাবি, ই কথাটা তুর কপালে লিখা আছে। আলা মালা করলে তুর বুড়া আঙ্গুল ছেদে দিব জানলি? চুয়াড়ের পোঞার অত লড়ত চড়ত লাই জানলি?" কল্হন সে নিষেধবাক্য অগ্রাহ্য করে। ভীমাদল রাজ্যের রাজা গর্গবল্লভ ‘কবি বন্দ্যঘটী গাঞি’-বেশী কল্হনকে অভয়ামঙ্গল পাঁচালি রচনার জন্য নিষ্কর জমি ও মানপত্র দিলেন, রাজমন্ত্রী মাধবাচার্য নিজ কন্যা ফুল্লরাকে সঁপে দিলেন কল্হনের হাতে। সেই মুহুর্তে রাজসভায় চুয়াড়বৃন্দের মুখে কল্হনের প্রকৃত পরিচয় ঘোষিত হয়, "বাম্ভোন কেও লও হে, উ ছেলা চুয়াড়, দলছাড়া, সমাজছাড়া, বাম্ভোন হতে পয়াসী, তা এখন আমাদের রাজা মর‍্যাছে। উর তুল্য পুরুষ সমাজে লাই, উটিকে দাও আমরা রাজা করব।" আত্মপক্ষ সমর্থনে কল্হন বলে, "পৈতে পরলে তোমার পৌত্রের দ্বিতীয় জন্ম হয়, সে দ্বিজ হয়। দ্বিজ সেই যার দু’বার জন্ম হয়। পাখপক্ষীকে, নাগ-নাগিনীকে ত তোমরা প্রথমে ডিম হয়ে জন্মায় বোলে দূষ না? মুক্তাকেও শুধাও না আগে কেন জন্মালি? আমি চুয়াড় নয়, আমি কবি বন্দ্যঘটী গাঞি, অভয়াসেবক, এ পরিচয়ে আমার দ্বিতীয় জন্ম, সেটি কি তোমরা কেড়ে নিতে পার?" ক্ষিপ্ত গর্গরাজা মৃত্যুদণ্ড দিলেন কল্হনকে, "তুহ্মার পাপের পারাপার লাই হে! তুমি বাম্ভোন হঞে বঞ্চনা করেছ ই-জন্যে গলে তপ্ত তামার যজ্ঞসূত্র পরতে হবে। তা বাদে দিন দেখে তোহ্মায় দলন-হাতীর পায়ের নিচে ফেলাব।" এ কথা শুনে কল্হনের বুকে কথা বলে ওঠে তার জন্মজন্মান্তরের সংস্কার, "সে ত্যেজে যাবে তার মিত্যু হাতীর পায়ের লিচে। ই শাসনটো পালকাপ্য মুনির। ইয়ার ছাড় ছোড় লাই।" পরে কারাগার থেকে পালায় কল্হন। কিন্তু নিস্তার পায় না রাজার সেনার হাত থেকে।

তথ্যসূত্র
---------

1. ↑  *কালের প্রতিমা*, পৃ. ১৯০
2. ↑  "মহাশ্বেতা: তথ্যপঞ্জি", *মহাশ্বেতা দেবী অমনিবাস*, পৃ. ৬১৪
3. ↑  *কালের প্রতিমা*, পৃ. ১৯৩
4. ↑  *কালের প্রতিমা*, পৃ. ২৩১

উল্লেখপঞ্জি
-----------

* মহাশ্বেতা দেবী, সংকলক: অজয় গুপ্ত, *মহাশ্বেতা দেবী অমনিবাস*, দে’জ পাবলিশিং, কলকাতা, ২০১৪ সংস্করণ
* অরুণকুমার মুখোপাধ্যায়, *কালের প্রতিমা: বাংলা উপন্যাসের পঁচাত্তর বছর: ১৯২৩-১৯৯৭*, দে’জ পাবলিশিং, কলকাতা, ২০১৯ সংস্করণ

টেমপ্লেট:মহাশ্বেতা দেবী
**কয়াধু** (সংস্কৃত ভাষা: कयाधु (স্ত্রীলিঙ্গ) ) ছিলেন মহিষাসুরের ভগিনী দানবকুল জাত জম্ভাসুরের কন্যা৷ কয়াধু কমলা বা জম্ভলিকা নামেও পরিচিতা ছিলেন৷ হিন্দু ভাগবত পুরাণ অনুসারে কয়াধুর বিবাহ হয় দক্ষকন্যা দিতি ও কশ্যপ মুনির পুত্র হিরণ্যকশিপুর সহিত৷  হিরণ্যকশিপুর ঔরসে তাঁর চারপুত্র তথা হ্লাদ, প্রহ্লাদ, সংহ্লাদ ও অনুহ্লাদ ও এক কন্যা সিংহিকা জন্মলাভ করে৷ সিংহিকা ছিলেন হিন্দু পুরাণে বহুচর্চিত নাম রাহুর মাতা৷ 

পুরাণে বর্ণিত কাহিনী অনুসারে হিরণ্যকশিপুর দীর্ঘ পরিশ্রম ও বুদ্ধির দ্বারা বিজিত রাজ্যে একসময়ে ইন্দ্র এবং তার দেব্যসেনানী আক্রমণ চালায়৷ ইন্দ্রের দলপতিত্বে তারা সাময়িকভাবে রাজ্য দখল করে লুঠতরাজ শুরু করে এবং হিরণ্যকশিপুর অন্তঃসত্ত্বা স্ত্রী কয়াধুকে অপহরণ করে ইন্দ্রপুরীতে নিয়ে যান৷ যেহেতু অন্তঃসত্ত্বা নারীর প্রতি বিরূপ আচরণ ঘোরতর পাপ তাই তারা সন্তান জন্মানো অবধি অপেক্ষা করতে থাকে ও সিদ্ধান্ত নেয় যে জাত সন্তানকে তারা হত্যা করবে৷ প্রহ্লাদ জন্ম নেওয়ার পূর্বে ইন্দ্রদেবের পরিকল্পনায় মহর্ষি নারদ হস্তক্ষেপ করেন এবং ইন্দ্রদেবকে জানান যে, গর্ভস্থ সন্তান বৈষ্ণবশ্রেষ্ঠ মহাভাগবতের রূপ তাই ইন্দ্রের সেই সন্তানকে হত্যা করা উচিৎ হবে না৷

এরপর ইন্দ্রদেব নিজের সিদ্ধান্ত আপাত স্থগিত রাখেন এবং কয়াধুকে নারদের হস্তোগত করেন৷ যতদিন না পর্যন্ত প্রহ্লাদ জন্ম নেয় এবং হিরণ্যকশিপু কয়াধুকে রাজগৃহে ফেরৎ নিয়ে যান ততদিন অবধি তিনি নারদের আশ্রমেই থাকেন৷ আশ্রমে নারদ গর্ভস্থ মাকে ধীশক্তির শিক্ষা দেন৷ বলা হয় গর্ভস্থ মায়ের আচরণের ওপর সন্তানের প্রকৃতি নির্ভর করে, তাই মায়ের শিক্ষা থেকে গর্ভস্থ শিশুও সেই শিক্ষালাভ করে৷ এর ফল স্বরূপ সদ্যোজাত শিশু প্রহ্লাদের গর্ভস্থ অবস্থায় আহরিত জ্ঞানের কারণে পরবর্তীকালে রক্ষকুল বিদ্যালয়ে শেখানো লোভ লিপ্সা ও জাগতিক অসচ্চরিত্রতার শিক্ষা তার ওপর কোনোরূপ প্রভাব বিস্তার করতে পারেনি৷ এরকারণে স্বধর্মচ্যুত পুত্রের প্রতি পিতা হিরণ্যকশিপু মুখ ফিরিয়ে নেন৷ আক্রোশের বশে হিরণ্যকশিপু তার পুত্র প্রহ্লাদকে বিভিন্নভাবে মেরে ফেলার চেষ্টা করলে প্রতিবারই বিষ্ণু তাকে রক্ষা করেন৷ অন্তিমে তিনিই নৃসিংহ অবতার গ্রহণ করেন ও দানবরাজকে হিংস্রনখর দ্বারা তারই রাজবাড়ীর চৌকাঠে হত্যা করেন৷

তথ্যসূত্র
---------

1. ↑  টেমপ্লেট:Monier-Williams1899
2. ↑
3. ↑  *Bhagavata Purana* VI,18,12-13
4. ↑
5. ↑  *Bhagavata Purana* VII,7,6–16
6. ↑  *Bhagavata Purana* VII,5–8
**ওয়ান ওয়ান ওয়ান ঈগল স্ট্রিট** হল শহরের কেন্দ্রস্থলে অবস্থিত ব্রিসবেন, কুইন্সল্যান্ড, অস্ট্রেলিয়ার সবচেয়ে উচ্চতম অফিস ভবন। ৬ তারকা গ্রিন স্টার অফিসে নকশা রেটিং সঙ্গে ভবনটি সিবিডি এর 'গোল্ডেন ট্রায়াঙ্গেল' জেলার একটি অংশবিশেষ। এটির অবস্থান পুরানো ইন্ডিগো হাউস ভবনের নির্মাণ-ভূমিতে, যা ২০০৮ সালে শুরুর ছয় মাস পর্যন্ত সময় ধরে ধ্বংস হয়। পুরোনো ভবন থেকে সব বর্জ্য ৯৫% পর্যন্ত পুনর্ব্যবহৃত বা পুনঃব্যবহৃত করা হয়।

নকশা
----

ভবনটিতে রয়েছে একটি স্টিলের স্ট্রাকচারাল ফ্রেম এবং, স্থপতি কক্স রায়নার প্রকৃতি থেকে অনুপ্রেরণা পেয়ে পরিকল্পনার সিন্ধান্ত নিয়েছিলেন।

নির্মাণ
-------

ওয়ান ওয়ান ওয়ান ঈগল স্ট্রিট এর জন্য প্রকল্প ব্যবস্থাপক এবং প্রকল্প পরিচালক হলেন সুইট গ্রুপ। উপরের মেঝে নির্মাণকালীন সময়ে যখন বেসমেন্ট লেভেল খনন পরিচালনা করা হয়েছিল তখন একটি প্রক্রিয়ার মাধ্যমে উপরে-নিচে সুপরিকল্পিত পদ্ধতি হিসাবে উল্লেখ করা হয়েছিল।
ভবনটির সর্বশেষকার্য সম্পন্ন করা বাকি দুটি ইউটিলিটি তলার সাথে ১৮ মে ২০১১ তারিখে পালন করা হয়েছিল।

ভাড়াটেরা
---------

নিশ্চিতকৃত ভাড়াটেরা হলেন এ্যারো এনার্জী, আর্নেস্ট অ্যান্ড ইয়ং, অস্ট্রেলিয়া এবং নিউজিল্যান্ড ব্যাংকিং গ্রুপ, গ্যাডেন্স লয়ার, ইআরএম পাওয়ার, জিআইএস পিপল এবং নর্টন রোজ লয়ার অন্তর্ভুক্ত করা হয়। প্রথম ভাড়াটিয়ারা ২০১২ সালের জুলাই থেকে স্থানান্তরিত হতে সক্ষম হয়েছিলেন।

ভাড়াটেয়াদের একটি বাণিজ্যিক প্রহরীর সেবা প্রদান করা হয়ে থাকে।

তথ্যসূত্র
---------

1. 1 2  "GPT secures ANZ at One One One Eagle Street Brisbane"। The GPT Group। ৩০ সেপ্টেম্বর ২০১১। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১১।
2. 1 2 3  Marissa Calligeros (২৪ জুলাই ২০১২)। "Inside Brisbane's tallest towers"। *Brisbane Times*। Fairfax Media। সংগ্রহের তারিখ ২৪ জুলাই ২০১২।
3. 1 2  "ONE ONE ONE Eagle Street Achieves 6 Star Green Star Office Design Rating"। The GPT Group। ২০ মে ২০১০। সংগ্রহের তারিখ ২১ অক্টোবর ২০১১। [*স্থায়ীভাবে অকার্যকর সংযোগ*]
4. 1 2
5. 1 2 3  Marissa Calligeros (১৮ মে ২০১১)। "The view from Brisbane's highest office"। *Brisbane Times*। Fairfax Media। সংগ্রহের তারিখ ২১ মে ২০১১।
6. ↑  Katherine Feeney (১৭ আগস্ট ২০১২)। "'A hotel without bedrooms', complete with concierge"। *Brisbane Times*। Fairfax Media। সংগ্রহের তারিখ ১৭ আগস্ট ২০১২।

বহিঃসংযোগ
---------

* প্রাতিষ্ঠানিক ওয়েবসাইট


উইকিমিডিয়া কমন্সে **ওয়ান ওয়ান ওয়ান ঈগল স্ট্রিট** সংক্রান্ত মিডিয়া রয়েছে।
**ল্যুমিয়ের ভ্রাতৃদ্বয়** তথা **ওগ্যুস্ত মারি লুই নিকোলা** ([oɡyst maʁi lwi nikɔla]; ১৯ অক্টোবর ১৮৬২ - ১০ এপ্রিল ১৯৫৪) এবং **লুই জঁ** ([lwi ʒɑ̃]; ৫ অক্টোবর ১৮৬৪ - ৭ জুন ১৯৪৮) ছিলেন চলচ্চিত্রের ইতিহাসের প্রথম দিকের চলচ্চিত্র নির্মাতাদের দুজন। তারা এক ধরনের উন্নতমানের চিত্রগ্রহণের প্যাটেন্ট করেছিলেন, যা টমাস এডিসনের "পিপশো" কিনেটোস্কোপ থেকে ভিন্ন ছিল এবং একই সাথে একাধিক লোককে দেখার সুযোগ করে দিত।

জীবনী
-----

ল্যুমিয়ের ভ্রাতৃদ্বয় ফ্রান্সের ব্যজঁসোঁ শহরে জন্মগ্রহণ করেন; তন্মধ্যে ওগ্যুস্ত ১৮৬২ সালের ১৯শে অক্টোবর ও লুই ১৮৬৪ সালের ৫ই অক্টোবর। তাদের পিতা শার্ল-অঁতোয়ান ল্যুমিয়ের (১৮৪০-১৯১১) এবং মাতা জান জোসেফিন কস্তিল ল্যুমিয়ের। তারা ১৮৬১ সালে বিবাহ বন্ধনে আবদ্ধ হন এবং বেজাসোঁ শহরে এসে একটি ছোট আলোকচিত্র পোট্রেট স্টুডিও স্থাপন করেন। সেখানেই এই ভ্রাতৃদ্বয় জন্মগ্রহণ করেন। ১৮৭০ সালে তারা লিওঁ শহরে চলে যান, সেখানে তাদের আরেক পুত্র এদুয়ার ও তিন কন্যা জন্মগ্রহণ করেন। ওগ্যুস্ত ও লুই দুইজনেই লিওঁয়ের সর্ববৃহৎ প্রযুক্তি বিদ্যালয় লা মার্তিনিয়েতে পড়াশোনা করেন। তাদের পিতা শার্ল-অঁতোয়ান আলোকচিত্রের প্লেট প্রস্তুতকারী একটি ছোট ফ্যাক্টরি স্থাপন করেন, কিন্তু লুই ও তার এক ছোট বোনসহ সকাল পাঁচটা থেকে রাত ১১টা পর্যন্ত কাজ করেও তারা দেউলিয়া হওয়ার দ্বারপ্রান্তে পৌঁছান। ১৮৮২ সালের মধ্যে যখন তারা প্রায় ব্যর্থ হওয়ার পথে তখন ওগ্যুস্ত সামরিক সেবা থেকে ফিরে এসে তারা দুই ভাই তাদের পিতার প্লেট প্রস্তুতকে স্বয়ংক্রিয় করার জন্য মেশিনগুলোর নতুন করে নকশা প্রণয়ন করেন। তারা সফলতার সাথে নতুন ছবির প্লেট "এতিকেত ব্লো"-এর নকশা করেন এবং ১৮৮৪ সালে ফ্যাক্টরিতে কর্মী নিয়োগ দেন।

লিওঁ শহরের নতুন গিলোতিয়ের সমাধিতে ল্যুমিয়ের ভ্রাতৃদ্বয়ের কবর।
লুই ১৯৪৮ সালের ৬ই জুন ও ওগ্যুস্ত ১৯৫৪ সালের ১০ই এপ্রিল মৃত্যুবরণ করেন। তাদের লিওঁ শহরের নতুন গিলোতিয়ের সমাধিতে পারিবারিক কবরে সমাহিত করা হয়।

আরও দেখুন
---------

* চলচ্চিত্রের ইতিহাস

তথ্যসূত্র
---------

1. ↑  "Louis Lumière, 83, A Screen Pioneer. Credited in France With The Invention of Motion Picture."। *দ্য নিউ ইয়র্ক টাইমস*। ৭ জুন ১৯৪৮। সংগ্রহের তারিখ ৫ অক্টোবর ২০১৯।
2. ↑  "Died."। *টাইম*। ১৪ জুন ১৯৪৮। ১৪ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৯। Louis Lumière, 83, wealthy motion-picture and colour-photography pioneer, whom (with his brother Auguste) Europeans generally credit with inventing the cinema; of a heart ailment; in Bandol, France.
3. ↑  "Who's Who of Victorian Cinema"। *ভিক্টোরিয়ান সিনেমা*। সংগ্রহের তারিখ ৫ অক্টোবর ২০১৯।
4. ↑  দ্য অঁজলি, জিনা (২০০৩)। *Motion Pictures*। দি অলিভার প্রেস। আইএসবিএন 978-1-881508-78-6। সংগ্রহের তারিখ ৫ অক্টোবর ২০১৯।

বহিঃসংযোগ
---------


উইকিমিডিয়া কমন্সে **ওগ্যুস্ত ও লুই ল্যুমিয়ের** সংক্রান্ত মিডিয়া রয়েছে।

* ইন্টারনেট মুভি ডেটাবেজে ওগ্যুস্ত ল্যুমিয়ের (ইংরেজি)
* ইন্টারনেট মুভি ডেটাবেজে লুই ল্যুমিয়ের (ইংরেজি)
* The Lumiere Brothers, Pioneers of Cinema
* Société d'encouragement pour l'industrie nationale
* Le musée Lumière — Lumière Museum
* Autochrome colour still of the Lumiere Brothers, 1907
টেক্সট ভিত্তিক ব্যবহারকারী ইন্টারফেস নিবন্ধের সাথে বিভ্রান্ত হবেন না।
 ফেডোরা ১৫ গ্নোম টার্মিনালে ব্যাশ সেশনের স্যাম্পলের একটি উদাহরণ
**কমান্ড-লাইন ইন্টারফেস**, **কমান্ড ল্যাঙ্গুয়েজ ইন্টারপ্রেটার**, **কমান্ড-লাইন ব্যবহারকারী ইন্টারফেস**, **কনসোল ব্যবহারকারী ইন্টারফেস** (ইংরেজি: Command-line Interface, Command Language Interface, Console User Interface) কম্পিউটার প্রোগ্রামের সাথে যোগাযোগের মাধ্যম, যেখানে ব্যবহারকারী টেক্সট(কমান্ড লাইন) রূপে প্রোগ্রামকে কমান্ড দেয়। যে প্রোগ্রাম ইন্টারফেস নিয়ন্ত্রণ করে তাকে **কমান্ড ল্যাংগুয়েজ ইন্টারপ্রেটার** ও শেল বলে।

১৯৬০-এর মধ্যভাগ থেকে, পুরো ১৯৭০ ও ১৯৮০-এর দশক কমান্ড-লাইন ইন্টারফেস অধিকাংশ কম্পিউটার টার্মিনালের কম্পিউটার সিস্টেমেই প্রাথমিক যোগাযোগ মাধ্যম ছিলো। ইন্টারফেস কমান্ড-লাইন শেলের সাথে ইমপ্লিমেন্ট করা হয়, যেটা টেক্সট হিসেবে কমান্ড গ্রহণ করে ও কমান্ডকে উপযুক্ত অপারেটিং সিস্টেম ফাংশনে রূপান্তরিত করে।

বর্তমানে, বেশিরভাগ সাধারণ ব্যবহারকারীই কমান্ড-লাইন ইন্টারফেস খুবই কম ব্যবহার করে, তার বদলে গ্রাফিক্যাল ইউজার ইন্টারফেস ও মেনু-ড্রাইভেন ইন্টারেকশন ব্যবহার করে। যাইহোক, অনেক সফটওয়্যার ডেভেলপার, সিস্টেম এডমিনিস্ট্রেটর, ও এডভান্স ব্যবহারকারী যতার্থভাবে কাজ সম্পন্ন করতে, মেশিন কনফিগার করতে, অথবা গ্রাফিক্যাল ইউজার ইন্টারফেসের মাধ্যমে প্রবেশ করা যায় না এমন ফাইল বা প্রোগ্রামে প্রবেশ এখনও কমান্ড-লাইন ইন্টারফেসের উপর বেশি নির্ভর করে।

স্ক্রিপ্টের মাধ্যমে কমান্ড-লাইন ইন্টারফেসে প্রোগ্রাম আরও সহজে স্বয়ংক্রিয় করা যায়।

তথ্যসূত্র
---------

1. ↑  "টেক্সট মুড প্রোগ্রাম (সিইউআই: কনসোল ইউজার ইন্টারফেস)"। *ওয়াইন ব্যবহারকারী নির্দেশিকা*। সংগ্রহের তারিখ আগস্ট ১৪, ২০১৮।
**ওসমান সোয়াকুত** (জন্ম : ১ জানুয়ারী ১৯৫৭), তার অভিনয়ের নাম **ওজমান সিরগুড** দ্বারা বেশি পরিচিত তিনি তুর্কি এবং পূর্ব ইউরোপীয় ঐ **তিহ্যের** একজন আমেরিকান অভিনেতা।

জীবনী
-----

ওজমান সিরগুড একজন প্রতিষ্ঠিত অভিনেতা যিনি আটলান্টিকের দু'দিকে ফিল্ম এবং টেলিভিশন প্রকল্পে কাজ করেন। তার জন্মস্থান তুরস্কের এক খ্যাতিমান ওজমান ক্যালিফোর্নিয়ার লস অ্যাঞ্জেলেসে নিজের বাড়ি করেন। ওজমানের ১৭ বছরের অভিনয় জীবন তিনটি মহাদেশজুড়ে বিস্তৃত।

ওজমান তুরস্কের আঙ্কারায় ওসমান সোয়াকুট হিসাবে জন্মগ্রহণ করেছিলেন। তার বংশগত ঐতিহ্যে মায়ের পাশে পূর্ব ইউরোপীয় শিকড় এবং তার বাবার কাছ থেকে ক্রিমিয়ান অন্তর্ভুক্ত রয়েছে। তিনি ফ্র্যাঙ্কফুর্ট ইন্টারন্যাশনাল স্কুল, টেড আঙ্কার কলেজ ফাউন্ডেশন স্কুলগুলিতে পড়াশোনা করেছেন এবং মধ্য প্রাচ্যের প্রযুক্তি বিশ্ববিদ্যালয় থেকে স্নাতক ডিগ্রি অর্জন করেছেন।

তিনি ১৯৮৪ সালে ক্যালিফোর্নিয়ায় চলে আসেন এবং ১৯৮৯ সালে তাঁর অভিনয় জীবন শুরু করেন। ২০০১ সালে, তিনি বেভারলি হিলস প্লেহাউসে মিল্টন ক্যাটসেলাস থেকে প্রশিক্ষণ গ্রহণ শুরু করেছিলেন, ২০০৮ সালে মিল্টনের মৃত্যুর আগ পর্যন্ত অভিনয় অব্যাহত রেখেছিলেন।

ওসমান লস অ্যাঞ্জেলেসে অভিনেতা হিসাবে দ্রুত সাফল্য পেয়েছিলেন এবং *চার্ম্ড*, *এলিয়াস*, *দ্য বোল্ড অ্যান্ড দ্য বিউটিফুল*, *দ্য হট চিক*, *আর্ট স্কুল কনফিডেন্টিয়াসহ আরও* কয়েকটি প্রযোজনায় অভিনয় করেছেন।

২০০৭ সালে তুর্কি বাজারের জন্য আবিষ্কার করা, ওজমান টিভি নাটক *আইকি ইয়াবাঞ্চিতে* প্রধান ভূমিকা নিয়ে ইস্তাম্বুলে গিয়েছিলেন। দ্রুত দক্ষ দক্ষ অভিনেতা হিসাবে খ্যাতি অর্জন করার পরে, তিনি *পার্স নারকোটার* এবং *আদনালিতে* আরও বড় ভূমিকা পালন করেন *ı*

২০০৯-এ, তিনি দীর্ঘ। টি চলমান টিভি অ্যাকশন নাটক *কর্টলার ভাদিসি পুসুতে* তিনটি মরসুমে অভিনয় করেছিলেন তিনি *সুইভ* এবং মারাত্মক অরন ফিলার হিসাবে অভিনয় করেছিলেন। ২০১৪ সালে, তিনি ইবনে আরাবি চরিত্রে *ঐতিহাসিক টিভি নাটক দিরিলিস: আরতুগ্রুল* অভিনয় করেছিলেন। *: এরতুউরুল* ধারাবাহিকে তার অভিনয় খুব সফল ভূমিকা রেখেছিলো। ২০১৬ সালে তিনি ডেপু হিসাবে ক্রিশ্চিয়ান বেলের বিপরীতে গভঃ টেরি জর্জ পরিচালিত মহাকাব্য নাটক *দ্য প্রমিজে* মাজহার নামে অভিনয় করেছিলেন।

ওজমানের অনুসরণে ইউরোপ, উত্তর আফ্রিকা এবং মধ্য প্রাচ্যে জুড়ে রয়েছে একটি বৃহত ফ্যান বেস।

চলচ্চিত্রের তালিকা
------------------

| বছর | শিরোনাম | ভূমিকা | Ref. |
| --- | --- | --- | --- |
| ২০১৬ | *প্রতিজ্ঞা* | ডেপুটি গভর্নর মাজহার |
| ২০১৪ | *দিরিলিস: এরতুউরুল* | ইবনে আরবী রহ |
| ২০১৪ | *পি -৫১ ড্রাগন ফাইটার* | ড। হেনরিচ গুদরুন |
| ২০১৩ | *তাতার রমজান* | কিরমস্তলি দিনı ı |
| ২০১২ | *বাষ্পের লীগ* | চেয়ারম্যান |
| ২০১২ | *মেরহাবা হায়াত* | নিহাত |
| ২০১১ | *উইল্ড সেলোম* | রাজা হেরোদ |
| ২০০৯ | *কুর্তলার ভাদিসি পুসু* | আরন ফেলার |
| ২০০৯ | *ইট’স এ মিসম্যাচ* | মিঃ ব্রেনার |
| ২০০৮ | *অ্যাদানালি* | গ্রীকদের দেবরাজ |
| ২০০৭ | *পার্স: নারকোটেরার* | হায়দার |
| ২০০৭ | *দাওলার দেলিসি* | কার্ল |
| ২০০৭ | *আইকি ইয়াবাঙ্কে ı* | মোস্তফা হাসারকি |
| ২০০৭ | *গেম অফ লাইফ* | মিঃ রফিকী |
| ২০০৭ | *আর্ট স্কুল গোপনীয়* | বাবা প্ল্যাটজ |
| ২০০৬ | পিটরিপাইড | হোরেটিও ভ্যান গ্যাল্ডার ডা |
| ২০০৫ | শপগ্রিল | বলরুম অতিথি |
| ২০০৫ | *দ্য নেট ২.০* | অস্কার |
| ২০০৫ | অ্যালিয়াস | জোটের সদস্য |
| ২০০৩ | *দ্য বোল্ড এন্ড দ্য বিইউটিফুল* | বিজয় |
| ২০০৩ | *ওয়ান অব দেম* | সান্তিয়াগো |
| ২০০২ | *মাত* | ডার্ক প্রিস্ট |
| ২০০২ | *দ্য হট চিক* | দ্য কিং |

বহিঃসংযোগ
---------

* ইন্টারনেট মুভি ডেটাবেজে Ozman Sirgood (ইংরেজি)
* সরকারী ওয়েবসাইট
দক্ষিণ মেরুতে নথিভুক্ত সবচেয়ে বড় ওজোনস্তরের ছিদ্রের চিত্র (সেপ্টেম্বর ২০০৬)।
বায়ুমণ্ডলের বিভিন্ন স্তর। পৃথিবীর ওজোনস্তর প্রধানত স্রটাটোমণ্ডলের নিচের অংশে পাওয়া যায় যা ভুপৃষ্ঠের ২০-৩০ কিমি বা ১২-১৯ মাইল উর্ধে অবস্থিত।
**ওজোনস্তর ক্ষয়** দুটি স্বতন্ত্র কিন্তু সম্পর্কযুক্ত ঘটনা যা ১৯৭০ এর দশক থেকেই পরিলক্ষিত হচ্ছে। পৃথিবীর স্ট্রাটোমণ্ডলের ওজোনস্তর আয়তনে প্রতি দশকে ৪% হ্রাস পাচ্ছে এবং এর বেশিরভাগ অংশই ঘটছে পৃথিবীর মেরু অঞ্চলের স্ট্রাটোমণ্ডল মন্ডলে। এই সাম্প্রতিক ঘটনাটি ওজোনস্তর ছিদ্র বলা হয়ে থাকে।

এই ঘটনাটি ওজোনস্তরের ওজোন অণুর হ্যালোজেন দ্বারা প্রভাবকীয় ক্ষয়ের ফলে হয়ে থাকে।
এই হ্যালোজেন অণুর মূল উৎস হল মানবসৃষ্ট হ্যালোকার্বণ হিমায়ন পদার্থের সালোক বিভাজন। যেমনঃ ক্লোরোফ্লুরোকার্বন, ফ্রেয়ন, হ্যালোয়াঅ্যালকেন ইত্যাদি। ভূপৃষ্ঠ থেকে নির্গমনের পর এই সকল যৌগ স্ট্র্যাটোমণ্ডলে গিয়ে পৌছে।
এই ঘটনাটি পৃথিবীর বায়ুমণ্ডলে হ্যালোজেন যৌগের বৃদ্ধির ফলে ঘটে থাকে। CFC (ক্লোরোফ্লুরোকার্বনস) এবং অন্যান্য ক্ষয়কারী অন্যান্য যৌগসমূহকে **ওজোনস্তর ক্ষয়কারী যৌগ *('*ODS**) হিসেবে অভিহিত করা হয়ে থাকে। ওজোনস্তর ক্ষতিকর অতিবেগুনী রশ্মি যেমন UVB তরঙ্গ (২৮০–৩১৫ nm) পৃথিবীর বায়ুমন্ডলে প্রবেশে বাধা প্রদান করে। পরিলক্ষিত ওজোনক্ষয় বিশ্বে ব্যপক উদ্বেগ সৃষ্টি করেছে যার ফলে মন্ট্রিয়াল চুক্তি গৃহীত হয়েছে, যার ফলে ক্লোরোফ্লুরোকার্বনস, হ্যালোজেন এবং অন্যান্য ওজোনস্তর ক্ষয়কারী রাসায়নিক উৎপাদন নিষিদ্ধ করা হয়েছে।

বিভিন্ন গবেষণার তথ্যানুযায়ী ধারণা করা হয় যে, ওজোনস্তরের ক্ষয়ের ফলে যে অতিবেগুনী রশ্মি পৃথিবীতে প্রবেশ করে তা ত্বকের ক্যানসার, ছানি, উদ্ভিদজগতের ক্ষতি, প্ল্যাঙ্কটন হ্রাস, সমুদ্রের জীবের হ্রাস ইত্যাদির সমস্যার কারণ হতে পারে।

তথ্যসূত্র
---------

1. ↑  "Part III. The Science of the Ozone Hole"। সংগ্রহের তারিখ ২০০৭-০৩-০৫।
2. ↑  Andino, Jean M. (২১ অক্টোবর ১৯৯৯)। "Chlorofluorocarbons (CFCs) are heavier than air, so how do scientists suppose that these chemicals reach the altitude of the ozone layer to adversely affect it?"। Scientific American।
3. ↑  দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1136/bmj.331.7528.1292-d, এর পরিবর্তে দয়া করে `|doi=10.1136/bmj.331.7528.1292-d` সহ {{সাময়িকী উদ্ধৃতি}} ব্যবহার করুন।

বহিঃসংযোগ
---------

* কার্লিতে ওজোন স্তর (ইংরেজি)
* UN Chronicle Unlayering of the Ozone: An Earth Sans Sunscreen  ওয়েব্যাক মেশিনে আর্কাইভকৃত ১৯ জুলাই ২০১৩ তারিখে (ইংরেজি)
* NOAA/ESRL ওজোনস্তর ক্ষয় (ইংরেজি)
* NOAA ওজোন স্তর ধ্বংসকারী গ্যাসসমূহের তালিকা (ইংরেজি)
* The Ozone Hole (ইংরেজি)
**চরণামৃত** বা **পঞ্চামৃত**-এর আক্ষরিক অর্থ হল পাঁচ অমৃত। যা হিন্দুধর্ম অনুসারীদের বিভিন্ন পার্বণ ও মাঙ্গলিক কাজে ব্যবহার করা পাঁচটি উপাচারের এক মিশ্রণ। ভগবানকে স্নান করানো হয়, সেই স্নানের জল হল চরণামৃত বা পঞ্চামৃত। গন্ধ ও পুস্পসহ সেই জল ভগবানের চরন বেয়ে নেমে আসে। এরপর তা সংগ্রহ করে তার সাথে দধি মেশানো হয়। এইভাবে চরণামৃত অতি মধুর আস্বাদপূর্ণ তো হয়ই তার পাশাপাশি তাতে পারমার্থিক মাহাত্ম নিহিত থাকে। পদ্মপুরান অনুসারে, ‘যে মানুষ কোন দিন ও দান,যজ্ঞ, অর্চনা করেনি সে ও যদি ভগবানের মন্দিরে গিয়ে চরণামৃত পান করে তবে সে পরম ধামে প্রবেশ করার যোগ্য হয়। ভগবানের শ্রীবিগ্রহ
দর্শন ও অভিবাদন করতে এসে কেউ যদি বিনম্র হয়ে তিন বিন্দু চরণামৃত জল পান করে তবে সে পরমানন্দ লাভ করে।
চরণামৃত ও পঞ্চামৃত আলাদা পরেরটি দধি দুগ্ধ ঘৃত মধু ইক্ষুগুড় বা শর্করা মিশ্রিত, প্রথম টি তুলসী চন্দন ইত্যাদি মিশ্রিত বিষ্ণুকে স্নান করানো জল মন্ত্র টি পড়লে বোঝা যায়।

চরণামৃত বা পঞ্চামৃত গ্রহণের মন্ত্র
----------------------------------

### চরণামৃত-গ্রহণমন্ত্র

অকালমৃত্যু-হরণং সর্বব্যাধি-বিনাশনং। 
বিষ্ণুপাদোদকং পীত্বা শিরসা ধারয়াম্যহং।।

গুরুত্ব
-------

এই উপাদান দেবতাদের অর্পণ করা হয়। প্রসাদ আকারে এরও যথেষ্ট গুরুত্ব রয়েছে। শাস্ত্র মতে এই পানীয় পান করার সময় ব্যক্তির মধ্যে ইতিবাচক অনুভূতি তৈরি হয়। পুজোয় চরণামৃত উৎসর্গ করা হয়। অভিষেকের সময় ব্যবহৃত হয়। আবার বিবাহকাৰ্যেও ব্যবহার করা হয়। ধর্মীয় তাৎপর্য থাকলেও এর আয়ুর্বেদ শাস্ত্রেও যথেষ্ট গুরুত্ব আছে। আয়ুর্বেদ মতে, এটি স্বাস্থ্যের জন্যও গুরুত্বপূর্ণ। মনে করা হয় যে ব্যক্তি বিশ্বস্তভাবে পঞ্চমৃত পান করেন সে জীবনে সমস্ত ধরনের সুখ এবং সমৃদ্ধি লাভ করে। পঞ্চমৃত সব সময় কাঁচের বা রৌপ্যের পাত্রে রাখলে এটি বহু রোগকে পরাস্ত করতে পারে। এতে থাকা তুলসী পাতা তার গুণমানকে আরও বাড়ায়। পঞ্চমৃত গ্রহণ করলে স্মৃতিশক্তিও বৃদ্ধি পায়। যেদিন এটি তৈরি করা হবে তার কয়েক ঘন্টার মধ্যেই এটি শেষ করা উচিত, পরের দিনের জন্য সংরক্ষণ করা উচিত নয়।

নিয়মকানুন
----------

ভগবানকে অর্পণ করার পর এটি ডান হাতের নীচে বাম হাত রেখে নেওয়া হয়। মনে করা হয় এটি পান করার সময় মন অত্যন্ত বিশুদ্ধ হয়ে যায় এবং আমাদের আশেপাশের পরিবেশে ছড়িয়ে পড়ে এক ইতিবাচক অনুভূতি। এটি পুজো তথা প্রায় সমস্ত ধর্মীয় অনুষ্ঠানে ঠাকুরের অভিষেকের কাজে ব্যবহার করা হয়।

পঞ্চামৃত গ্রহণের উপকারিতা
-------------------------

* এই পঞ্চামৃত রুপো এবং তামার পাত্রে রাখলে বেশি উপকার পাওয়া যায়।
* এটি পবিত্র মনে গ্রহণ করলে সংসারে সুখ শান্তি এবং সমৃদ্ধি বজায় থাকে।
* চরণামৃত এক বা দুই চামচের বেশি গ্রহণ করতে নেই।এটি শরীরের পক্ষেও অত্যন্ত ভাল। এটি গ্রহণ করলে শরীরের নানা রোগ থেকেও মুক্তি পাওয়া যায়।
* এই পঞ্চামৃত আমাদের মন প্রাণকে শান্ত করতেও সাহায্য করে। এটি গ্রহণ করলে মানসিক শান্তি ফিরে আসে।
* পঞ্চামৃতের মধ্যে থাকা তুলসি পাতার গুরুত্ব অপরিসীম।
* পঞ্চামৃত যে দিন তৈরি করা হয় সে দিনই এটি শেষ করতে হয়। খুব বেশি ক্ষণ রেখে এটি সেবন করতে নেই।

তথ্যসূত্র
---------

1. ↑  deblina.dey। "পুজোয় চরণামৃতর রয়েছে নানান গুণ, জেনে নিন এর আয়ুর্বেদিক উপকারীতা"। *Asianet News Network Pvt Ltd*। সংগ্রহের তারিখ ২০২১-১০-০৮।
2. ↑  সংবাদদাতা, নিজস্ব। "পুজোর পঞ্চামৃত বা চরণামৃত গ্রহণের বিশেষ উপকারিতা"। *anandabazar.com* (ইংরেজি ভাষায়)। সংগ্রহের তারিখ ২০২১-১০-০৮। [*স্থায়ীভাবে অকার্যকর সংযোগ*]
3. ↑  "পুজোর পর নিয়ম করে খান চরণামৃত এবং পঞ্চমৃত, এর উপকার জানলে অবাক হবেন - Odd Bangla"। *Dailyhunt* (ইংরেজি ভাষায়)। সংগ্রহের তারিখ ২০২১-১০-০৮।
একই নামের অন্যান্য ব্যক্তির জন্য আব্দুল মালেক (দ্ব্যর্থতা নিরসন) দেখুন।
**মো: আব্দুল মালেক** (১৫ জানুয়ারি ১৯৪৭) বাংলাদেশী রাজনীতিবিদ এবং নওগাঁ-৫ আসনের সাবেক সংসদ সদস্য। তিনি মে ২০১৩ সালে উপ-নির্বাচনে বাংলাদেশ আওয়ামী লীগ প্রার্থী হিসেবে প্রথমবার সংসদ সদস্য হিসেবে নির্বাচিত হন এবং ২০১৪ সালে দ্বিতীয় বার সংসদ সদস্য নির্বাচিত হন।  বর্তমানে তিনি নওগাঁ জেলা আওয়ামীলীগ এর সভাপতির দায়িত্ব পালন করছেন।

জন্ম ও শিক্ষাজীবন
-----------------

মো: আব্দুল মালেকের পৈতৃক বাড়ি নওগাঁও জেলার সদর উপজেলার উকিলপাড়া গ্রামে। তিনি স্নাতকোত্তর ডিগ্রি অর্জন করেছেন।

কর্মজীবন
--------

পেশায় ব্যবসায়ী মো: আব্দুল মালেক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।

রাজনৈতিক জীবন
-------------

১৯৬২ সালে ছাত্রলীগের প্রাথমিক সদস্য, ১৯৬৬ সালে রাজশাহী কলেজ ছাত্রলীগের সঙ্গে যুক্ত হন। ১৯৭২ থেকে ১৯৭৫ সাল পর্যন্ত নওগাঁ জেলা(তৎকালীন মহকুমা) ছাত্রলীগের সভাপতি এর দায়িত্ব পালন করেন।

উল্লেখ্য যে, ১৯৭৫ সালে বঙ্গবন্ধু সপরিবারে হত্যার পর রাজনৈতিক কারণে কারাগারে আটক হন।

১৯৭৭ থেকে ১৯৮৮ সাল পর্যন্ত নওগাঁ জেলা যুবলীগের সভাপতি। এসময় তিনি ২ বার নওগাঁ সদরের চন্ডিপুর ইউনিয়ন এর চেয়ারম্যান নির্বাচিত হন । পরবর্তিতে নওগাঁ জেলা আওয়ামী লীগ এর সাধারণ সম্পাদক নির্বাচিত হন।

ওয়ান ইলেভেনের সময়ও উনার বিরুদ্ধে কোন মামলা বা দুর্নীতির অভিযোগ ছিলো না। এই সময়ও উনি দলের পক্ষে অনেক শক্ত ভুমিকা পালন করেন। এই সময় উনি নওগাঁর সকল মুক্তিযোদ্ধাদের সুসংগঠিত করার উদ্দেশ্যে "মুক্তিযোদ্ধা ৭১" নামে একটি সংগঠন খোলেন যার সভাপতি তিনি।

তিনি ২০০৯ সালের জানুয়ারি থেকে ২০১৩ এর এপ্রিল পর্যন্ত উপজেলা চেয়ারম্যান ছিলেন, শুধু তাই নয় সকল ভোট কেন্দ্রেই বিজয়ী ছিলেন যা ছিল সাধারণ মানুষের প্রতি অনবদ্য আস্থার এক নিদর্শন।

২০১৩ সালে তৎকালীন সাংসদ আব্দুল জলিল মারা যাবার পর ঐ আসনে সংসদ সদস্য হিসেবে তিনি দলীয় মনোনয়ন পেয়ে নির্বাচিত হন। ৯ম জাতীয় সংসদের যোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য এবং ১০ম জাতীয় সংসদের খাদ্য মন্ত্রণালয় সম্পর্কিত সংসদীয় স্থায়ী কমিটির সদস্য এর দায়িত্ব পালন করেন।

দীর্ঘ প্রায় ২৩ বছর নওগাঁ জেলা আওয়ামীলীগ এর সাধারণ সম্পাদকের দায়িত্ব পালনের পর ২০১৪ সালের ডিসেম্বরে নওগাঁ জেলা আওয়ামীলীগ এর সম্মেলনে সভাপতি নির্বাচিত হন। ৩১ মার্চ, ২০২২ এ অনুষ্ঠিত নওগাঁ জেলা আওয়ামীলীগ এর সম্মেলনে পুনরায় সভাপতি নির্বাচিত হন।

তথ্যসূত্র
---------

1. ↑  "বিনা প্রতিদ্বন্দ্বিতায় আ.লীগের আবদুল মালেক নির্বাচিত"। *প্রথম আলো*। সংগ্রহের তারিখ ২০২০-০২-০৭।
2. ↑  মো: আব্দুল মালেক, নওগাঁ-৫। "Constituency 35\_10th\_Bn"। সংগ্রহের তারিখ ২০১৮-০১-২৪।
3. ↑  "চন্ডিপুর ইউনিয়ন" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০২০-০২-০৭। [*স্থায়ীভাবে অকার্যকর সংযোগ*]
4. ↑  "৯ম জাতীয় সংসদ কমিটি সদস্যদের নাম (বাংলা)"। *www.parliament.gov.bd*। সংগ্রহের তারিখ ২০২০-০২-০৭।
5. ↑  "১০ম জাতীয় সংসদ কমিটি সদস্যদের নাম (বাংলা)"। *www.parliament.gov.bd*। সংগ্রহের তারিখ ২০২০-০২-০৭।
6. ↑  timenewsbd.com। "বীরমুক্তিযোদ্ধা আব্দুল মালেকের রাজনৈতিক সংক্ষিপ্ত জীবনী! | timenewsbd.com"। *timenewsbd* (ইংরেজি ভাষায়)। ২০২০-০৯-২৬ তারিখে মূল থেকে আর্কাইভ করা। সংগ্রহের তারিখ ২০২০-০২-০৭।
7. ↑  প্রতিনিধি। "নওগাঁ জেলা আওয়ামী লীগের সভাপতি মালেক ও সম্পাদক সাধন চন্দ্র"। *Prothomalo*। সংগ্রহের তারিখ ২০২২-০৪-১৮। [*স্থায়ীভাবে অকার্যকর সংযোগ*]

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
এই নিবন্ধটি চলচ্চিত্র অভিনেতা সম্পর্কে। ক্রিকেটারের জন্য কর্ণ শর্মা দেখুন। টেলিভিশন অভিনেতা জন্য করণ শর্মা (টেলিভিশন অভিনেতা) দেখুন।
**করণ রমেশ শর্মা** (জন্ম: ২৬ অক্টোবর ১৯৮১) হলেন একজন ভারতীয় চলচ্চিত্র অভিনেতা। তিনি ২০০৫ সালে বলিউডের চলচ্চিত্র দিল জো ভী কাহে...-এ অমিতাভ বচ্চনের সাথে অভিনয় করেছেন, যেটি পরিচালনা এবং সহ-প্রযোজনা করেছেন তার বাবা রমেশ শর্মা। যদিও এই চলচ্চিত্রটি সফলতা লাভ করেনি, যেখানে করণ সমালোচকদের কাছ থেকে নেতিবাচক প্রতিক্রিয়া গ্রহণ করেন। ২০০৩ সালে, তিনি মরিশাসের টেলিভিশন ধারাবাহিক সি'য়েস্ত লা ভিয়ে-এ অভিনয় করেছেন।

চলচ্চিত্র
---------

| সাল | চলচ্চিত্র | চরিত্র | ভাষা |
| --- | --- | --- | --- |
| ১৯৮৭ | দিলজ্বলা |  | হিন্দি |
| ২০০৫ | দিল জো ভী কাহে... | জয় সিনহা |

টেলিভিশন
--------

| সাল | অনুষ্ঠান | চরিত্র | ভাষা |
| --- | --- | --- | --- |
| ২০১৩ | সি'য়েস্ত লা ভিয়ে |  | মরিশাস ক্রেওল |
| ২০১৬ | এক দুজে কে ভাস্তে |  | হিন্দি |

তথ্যসূত্র
---------

1. ↑  Syed Firdaus Ashraf (২০ সেপ্টেম্বর ২০০৫)। "Are you ready for Karan Sharma?"। *Rediff.com*। সংগ্রহের তারিখ ২৮ ডিসেম্বর ২০১৩।
2. ↑  Anupama Chopra (১০ অক্টোবর ২০০৫)। "Debut debacle"। *India Today*। সংগ্রহের তারিখ ২৮ ডিসেম্বর ২০১৩।
3. ↑  Kaveree Bamzai (২৮ অক্টোবর ২০০২)। "Slice of Life"। *India Today*। সংগ্রহের তারিখ ২৮ ডিসেম্বর ২০১৩।

বহিঃসংযোগ
---------

* ইন্টারনেট মুভি ডেটাবেজে করণ শর্মা (ইংরেজি)
একটি এক্রাইলিক কাচের করতালি পাটা ব্যবহার হচ্ছে
একটি করতালি পাটা ব্যবহার হচ্ছে
**করতালি পাটা** হলো একটি যন্ত্র যা ছবি এবং শব্দের সমলয়, আখ্যাত এবং দৃশ্য এবং গ্রহণ যা চিত্রগ্রহণ এবং সঙ্গীত-লিপিভুক্ত করা হয়েছে এবং চলচ্চিত্র নির্মাণ এবং ভিডিও প্রযোজনায় ব্যবহৃত হয়। এর অন্যান্য নামগুলির মধ্যে অন্তর্ভুক্ত **করতালি-দাতা**, **করতালির তক্তা**, **শব্দকারী বাজনা**, **স্লেট**, **স্লেটের পাটা**, **চাপড়কারী তক্তা**, **সুসংগত স্লেট**, **সময় স্লেট**, **খণ্ডিত টুকরা**, **তক্তা**, **দণ্ডিত স্লেট**, **নীরভ স্লেট** এবং **শব্দ-চিহ্নিতকারী**।

সিনেমা বা অন্য প্রফেশনাল ভিডিও শুটিঙে ক্ল্যাপারবোর্ড একটি গুরুত্বপূর্ণ বস্তু। ভিডিও তোলার সময় সিন নাম্বার , টেক নাম্বার এই শব্দগুলো বলে বলে ক্যামেরার সামনে এই বোর্ডটি বাজিয়ে দেওয়া হয়।

এখন ভিডিও তোলা যতটা সহজ অতীতে অতটা সহজ ছিল না। এখন যে ভিডিও ক্যামেরা এমনকি মোবাইলেও কোন ভিডিও যখন রেকর্ড করা হয়, তখন তার শব্দও বেশ পরিষ্কারই আসে। যদিও মোবাইল বা আমাদের দৈনন্দিন ব্যবহার করা ছোট ডিজিটাল ক্যামেরা দিয়ে প্রফেশানাল ভিডিও শুট করা হয় না। তখন কিন্তু এতটা সহজ ছিল না।

একটা সময় ছিল যখন একটা যন্ত্রের মাধ্যমে ভিডিও আর অডিও একসাথে আসত না। ডিজিটাল সিনেম্যাটোগ্রাফির আবির্ভাব না হওয়া পর্যন্ত, যখন একটি ভিডিও শুট করা হত, তখন ভিডিও এবং অডিও পৃথক যন্ত্রের মাধ্যমে পৃথক মিডিয়াতে রেকর্ড করা হত। সেই ক্ষেত্রে ভিডিও যন্ত্রের ভিডিও আর অডিও যন্ত্রের অডিওকে ঠিকভাবে ছন্দে আনবার জন্য কিছু একটার দরকার ছিল। সেক্ষেত্রে ভিডিও যন্ত্রে ক্ল্যাপারবোর্ডের দৃশ্য আর অডিও যন্ত্রে ক্ল্যাপারবোর্ডের এই শব্দটার মাধ্যমে খুব সহজেই ভিডিও আর অডিও কে শনাক্ত করে তাদের ঠিক ছন্দে মেলানো যেত।

তাছাড়াও পরবর্তীকালে ভিডিও ক্যামেরাতেই শব্দ রেকর্ড করা গেলেও সে শব্দের সাথে পারিপার্শ্বিক অন্যান্য অনেক অনাকাঙ্ক্ষিত শব্দও এসে যায়। সেগুলোকে কাটানোর জন্য অডিওকে আলাদাই রেকর্ড করা হয়। সেক্ষেত্রেও রেকর্ডারে তোলা অডিও আর ভিডিও ক্যামেরাতে তোলা ভিডিও যখন এডিট করা হয়, তখন তাদের মধ্যে ছন্দ মেলাতে ক্ল্যাপারবোর্ডের বাজানো শব্দ শোনা হয়। আর এই জন্যই শুটিঙের সময় ক্ল্যাপারবোর্ড বাজানো হয়।
**এলেন জে পার্ক** (জন্ম ৬ই মার্চ ১৯৭২) হলেন একজন আমেরিকান আইনজীবী এবং ডেমোক্রেটিক পার্টির রাজনীতিবিদ। তিনি ২০২১ সালের নিউ জার্সির সাধারণ পরিষদ নির্বাচনে নিউ জার্সির ৩৭ তম বিধানসভা জেলার জন্য একজন পরিষদীয় মহিলা হিসেবে নির্বাচিত হয়েছিলেন। নির্বাচিত হবার পর নিউ জার্সির বিধানসভায় তিনি হলেন প্রথম কোরিয়ান আমেরিকান মহিলা।

শিক্ষা এবং রাজনৈতিক কর্মজীবন
----------------------------

দক্ষিণ কোরিয়ায় জন্মগ্রহণ করলেও পার্ক শৈশবেই মার্কিন যুক্তরাষ্ট্রে চলে আসেন এবং নিউ ইয়র্ক শহরের সানিসাইড এবং ফ্লাশিং এলাকায় বড় হয়ে ওঠেন। তিনি ব্রঙ্কস হাই স্কুল অফ সায়েন্স এবং নিউ ইয়র্ক বিশ্ববিদ্যালয় থেকে পড়াশোনা করেছেন। তিনি হফস্ট্রা বিশ্ববিদ্যালয়ের মরিস এ. ডিন স্কুল অফ ল থেকে আইন ব্যবসায়ে জুরিস ডক্টর ডিগ্রি অর্জন করেছেন। ২০১৬ সালে তিনি নিউ জার্সির এঙ্গেলউড ক্লিফস বরো কাউন্সিলে কাজ করার জন্য নির্বাচিত হন। ২০২১ সালের নভেম্বরে নিউ জার্সির সাধারণ পরিষদ নির্বাচনে, তিনি তাঁর বিধানসভার অন্যান্য সঙ্গীদের সাথে একত্রে নির্বাচিত হয়েছিলেন। এর ফলে তিনি হয়েছিলেন প্রথম কোরিয়ান আমেরিকান মহিলা যিনি রাজ্যের বিধানসভায় দায়িত্ব পালন করেছেন।

### কমিটি

বর্তমান অধিবেশনের জন্য কমিটির কার্যভার হল:

* আর্থিক প্রতিষ্ঠান এবং বীমা
* বিজ্ঞান, উদ্ভাবন এবং প্রযুক্তি

### জেলা ৩৭

নিউ জার্সির বিধানসভার ৪০টি জেলার প্রতিটিতে নিউ জার্সির সেনেটে একজন প্রতিনিধি আছেন এবং সেইসঙ্গে নিউ জার্সির সাধারণ পরিষদে দুইজন সদস্য রয়েছেন। ২০২২ - ২৩ বিধানসভা অধিবেশনের জন্য ৩৭ তম জেলার অন্যান্য প্রতিনিধিরা হলেন: 

* সিনেটর গর্ডন এম জনসন (ডি)
* সংসদ সদস্য শামা হায়দার (ডি)

তথ্যসূত্র
---------

1. 1 2  Chao, Mary. "Meet Ellen Park: The first Korean woman elected to NJ Legislature", *The Record*, November 6, 2021. Accessed November 9, 2021. "It's been a whirlwind week for Ellen Park. The Englewood Cliffs attorney made history Tuesday as the first Korean woman to be elected to the New Jersey Legislature, representing the 37th District Assembly of Bergen County."
2. 1 2  Assemblywoman Ellen J. Park (D), New Jersey Legislature. Accessed February 19, 2022.
3. ↑  New Jersey State Constitution 1947 (Updated Through Amendments Adopted in November, 2020): Article IV, Section II, New Jersey Legislature. Accessed January 28, 2022.
4. ↑  Legislative Roster for District 37, New Jersey Legislature. Accessed January 11, 2022.

বহিঃসংযোগ
---------

* আইনী ওয়েবপৃষ্ঠা

টেমপ্লেট:নিউ জার্সি সাধারণ পরিষদ
**অ্যাসোসিয়েশন অফ কমনওয়েলথ ইউনিভার্সিটিজ** (**এসিইউ**) ১৯১৩ সালে প্রতিষ্ঠিত হয়েছিল এবং সমগ্র কমনওয়েলথ জুড়ে ৫০টিরও বেশি দেশে ৫০০ টিরও অধিক প্রতিষ্ঠান এর সহিত যুক্ত রয়েছে। এটি বিশ্বের প্রাচীনতম আন্তর্জাতিক বিশ্ববিদ্যালয়ের নেটওয়ার্ক। এর লক্ষ্য হল কমনওয়েলথ এবং এর বাইরেও দেশের ব্যক্তি ও সমাজের সুবিধার জন্য উচ্চশিক্ষার মান বাড়ানো এবং সমস্ত দিক থেকে সাহায্য করা। যদিও এটি প্রাচীনতম ইউনিভার্সিটি নেটওয়ার্ক, তবে এটি ভবিষ্যতের প্রতিনিধিত্ব করে—এর সম্মিলিত জনসংখ্যা ৩ বিলিয়ন, প্রধানত ৩০ বছরের কম বয়সী। সাধারণত কমনওয়েলথ দেশের মানুষ৷ 

সম্মিলিত অভিজ্ঞতা এবং দক্ষতার উপর ভিত্তি করে, এসিইউ বিভিন্ন প্রকল্প, নেটওয়ার্ক এবং ইভেন্ট আয়োজনের মাধ্যমে আন্তর্জাতিক উচ্চশিক্ষার সমস্যাগুলি সমাধান করতে চেষ্টা করে। এসিইউ স্কলারশিপ প্রদান করে, সেক্টরের সমস্যাগুলির উপর অ্যাকাডেমিক গবেষণা চালায়এবং নেতৃত্ব প্রদান করে। 

আন্তঃবিশ্ববিদ্যালয় সহযোগিতার পরিবেশ তৈরি করে এবং উন্নত অনুশীলন পদ্ধতি প্রচার করে। বিশ্ববিদ্যালয়গুলিকে তাদের সম্প্রদায়ের সেবা করতে সহায়তা করে। 

অ্যাসোসিয়েশন অফ কমনওয়েলথ ইউনিভার্সিটি এর সদস্য প্রতিষ্ঠানগুলি থেকে নির্বাচিত কাউন্সিল সদস্যদের দ্বারা পরিচালিত হয়। যেহেতু এসিইউ একটি যুক্তরাজ্য-নিবন্ধিত দাতব্য প্রতিষ্ঠান, কাউন্সিল সদস্যরাও এর ট্রাস্টি হিসেবে কাজ করে। এসিইউ কাউন্সিল ২৩ জন পর্যন্ত সদস্য নিয়ে গঠিত হয়: ২০ জন নির্বাচিত কাউন্সিল সদস্য, দুইজন পর্যন্ত কো-অপ্ট করা কাউন্সিল সদস্য। যদিও বেশিরভাগ অনারারি ট্রেজারার নির্বাচিত না হয়ে কো-অপ্ট করা হয়ে থাকেন।

তথ্যসূত্র
---------

1. ↑  ACU Senior Management ওয়েব্যাক মেশিনে আর্কাইভকৃত ২৯ জুন ২০১১ তারিখে
2. ↑  Association of Commonwealth Universities (ACU) | UNESCO NGO - db  ওয়েব্যাক মেশিনে আর্কাইভকৃত ১৩ এপ্রিল ২০১৪ তারিখে. Ngo-db.unesco.org. Retrieved on 2014-04-12.
3. ↑  "About us"। *acu.ac.uk*।
কম্বোডিয়ায় ধর্ম (২০১৯ ওয়ার্ল্ড ফ্যাক্টবুক)

  বৌদ্ধধর্ম (৯৭.১%)  ইসলাম (২%)  খ্রিষ্টান (০.৩%)  অন্যান্য (০.৫%)

বৌদ্ধধর্ম কম্বোডিয়ার রাষ্ট্রধর্ম। কম্বোডিয়ার জনসংখ্যার আনুমানিক ৯৭% থেরবাদ বৌদ্ধধর্ম অনুসরণ করে, ইসলাম, খ্রিস্টান এবং উপজাতীয় অ্যানিমিজমের পাশাপাশি বাহাই বিশ্বাসের ছোট অংশের বেশির ভাগই রয়েছে। *ওয়াট* (বৌদ্ধ মঠ) এবং *সংঘ* (ভিক্ষুধর্ম), পুনর্জন্ম এবং যোগ্যতা সঞ্চয়ের মতো অপরিহার্য বৌদ্ধ মতবাদের সাথে ধর্মীয় জীবনের কেন্দ্রে রয়েছে।

২০১৯ সালের দ্য ওয়ার্ল্ড ফ্যাক্টবুক অনুসারে, কম্বোডিয়ার জনসংখ্যার ৯৭.১% ছিল বৌদ্ধ, ২% মুসলিম, ০.৩% খ্রিস্টান এবং ০.৫% অন্যান্য। 

২০১০ সালে পিউ রিসার্চ সেন্টারের মতে, কম্বোডিয়ার জনসংখ্যার ৯৬.৯% ছিল বৌদ্ধ, ২.০% মুসলিম, ০.৪% খ্রিষ্টান এবং ০.৭% লোকজধর্ম এবং অধর্মীয়।

তথ্যসূত্র
---------

1. ↑  "Cambodia"। *The World Factbook* (ইংরেজি ভাষায়)। Central Intelligence Agency। ২০২৩-০৯-০১।
2. ↑  "Religious Composition by Country" (পিডিএফ)। *Global Relidious Landscape 2010*। Pew Research Center। মার্চ ১০, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ আগস্ট ২০১৯।
3. ↑  "Religious Composition by Country" (পিডিএফ)। *Global Relidious Landscape 2010*। Pew Research Center। মার্চ ১০, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ আগস্ট ২০১৯। "Religious Composition by Country" (PDF). *Global Relidious Landscape 2010*. Pew Research Center. Archived from the original  ওয়েব্যাক মেশিনে আর্কাইভকৃত ১০ মার্চ ২০১৬ তারিখে
**অস্ট্রেলীয় র‍্যাভেন** দ্বিপদ নাম করভাস করোনয়েডস হচ্ছে প্যাসারিন পাখি যারা দক্ষিণ ও উত্তর পূর্ব অস্ট্রেলিয়ার নেটিভ পাখি। এরা করভিডি পরিবারের সদস্য। এর দুটি উপ প্রজাতি পাওয়া গেছে।

শ্রেণীবিন্যাস
-------------

১৮২৭ সালে নিকোলাস আইল্বার্ড ভাইগরস এবং থমাস হর্সফিল্ড প্রথম অস্ট্রলিয় র‍্যাভেন সম্পর্কে বর্ণনা করেন যখন তারা সিডনি জেলার প্রজাতি সম্পর্কে রিপোর্ট করছিলেন। এদের প্রজাতি নাম করোনয়েডস (কাকের মত গঠন) এসেছে গ্রীক শব্দ করোনে (কাক) এবং এইডোস(গঠন) থেকে। এদের সাথে ইউরোপীয় ক্যারিয়ন কাকের চেহারার মিল আছে।

বর্ণনা
------

এরা লম্বায় ৪৬–৫৩ সেমি (১৮–২১ ইঞ্চি) এবং ডানার বিস্তৃতি ১০০ সেমি (৩৯ ইঞ্চি) এবং ওজন ৬৫০ গ্রাম। এদের সর্বাঙ্গ কালো, কালো পাখনা, কালো চঞ্চু, মুখ এবন জিহবা। এদের পা বড় এবং শক্ত। এর চোখের আইরিশ সাদা।

বাসস্থান
--------

পূর্ব অস্ট্রেলিয়া এবন পশ্চিম অস্ট্রেলিয়ার দক্ষিণ অংশে এদের দেখতে পাওয়া যায়। উত্তরাঞ্চলে এদের পাওয়া যায় না। জল এবং গাছ অথবা দালান আছে এমন এলাকাতে এরা বাসা বাধে। ইউক্যালিপ্ট প্রধান স্ক্লেরোফিল জঙ্গল ও কৃষিজমি সংলগ্ন গাছ এরা খুবই পছন্দ করে। উপকূলীয় বনভূমিতেও এদের দেখতে পাওয়া যায়।

তথ্যসূত্র
---------

1. ↑  BirdLife International (২০১২)। "*Corvus coronoides*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **করভাস করোনয়েডস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Corvus coronoides***

* An Australian Raven call (two birds)
* Australian Raven videos, photos & sounds on the Internet Bird Collection
**মুনিম খান খান-ই-খানান** মুঘল সম্রাট হুমায়ূন ও আকবর অধীনে একজন উচ্চপদস্থ সেনাপতি ছিলেন। তার উপাধী ছিলো*খান-ই-খানান,* ১৫৬০ সালে সম্রাট আকবর তাকে এই উপাধী দিয়ে উপাধি দিয়ে ওয়াকিল পদে নিয়োগ করেন। আইন-ই-আকবরী গ্রন্থে পাওয়া যায় তার আসল নাম ছিলো **মির্জা মুনিম বেগ** ১৫৬৪ খ্রিষ্টাব্দ পর্যন্ত এই পদে বহাল ছিলেন। তিনি সম্রাট আকবরের প্রধানমন্ত্রী হিসেবেও নিয়োগ পেয়েছিলেন। তারপর ১৫৬৪ সালে উজবেক বিদ্রোহ দমনের পর তিনি জৌনপুরের সুবাদার নিযুক্ত হন। পূর্বাঞ্চলের জেলাসমূহ তার অধীনে ন্যস্ত করা হয়। ১৫৭৪-১৫৭৫ সালে তিনি বাংলা ও বিহারের সুবাদার ছিলেন। ১৫৭৪-৭৫ খ্রিষ্টাব্দে সম্রাট আকবর মনসবদরি প্রথা প্রবর্তন করে মুনিম খানকে তৎকালীন সর্বোচ্চ পাঁচ হাজারী মনসবদারের মর্যাদা প্রদান করেন।

জাতি
----

তার পূর্বপুরুষ আন্দিজান (বর্তমান উজবেকিস্তান) থেকে এসেছিলেন। তার বাবার নাম মিরান বেগ আন্দিজানি।

দাউদ খানের বিরুদ্ধে অভিযান
--------------------------

বাংলার সুলতান  দাউদ খান কররানী সম্রাট আকবরের বশ্যতা অস্বীকার করলে সম্রাট বাংলা আক্রমণের পরিকল্পনা করেন এবং মুনিম খানকে দাউদের বিরুদ্ধে প্রেরণ করেন। মুনিম খানের অভিযান ব্যর্থ হওয়ায় ১৫৭৪ খ্রিষ্টাব্দে আকবর নিজেই দাউদের বিরুদ্ধে  অগ্রসর হন এবং হাজীপুর ও পাটনা থেকে দাউদকে বিতাড়ন করে রাজধানী প্রত্যাবর্তন করেন। দাউদের বিরুদ্ধে চূড়ান্ত অভিযানের ভার মুনিম খান ও টোডরমলের উপর ন্যস্ত করা হয়। মুনিম খান ২০,০০০ সৈন্য নিয়ে বাংলার দিকে অগ্রসর হন এবং বিনা বাধায় সুরজগড়, মুঙ্গের, ভাগলপুর ও কহলগাঁও অধিকার করে তেলিয়াগড়ি গিরিপথে পৌঁছেন। এখানে দাউদ প্রতিরোধ ব্যূহ রচনা করেন। মুনিম খানের নেতৃত্বে মুগল বাহিনী স্থানীয় জমিদারদের সাহায্যে রাজমহল পবর্তমালার মধ্য দিয়ে অগ্রসর হয়। মুনিম খান ১৫৭৪ খ্রিষ্টাব্দের ২৫ সেপ্টেম্বর  বাংলার রাজধানী তান্ডায় প্রবেশ করেন। ১৫৭৫ খ্রিষ্টাব্দে ৩ মার্চ সুবর্ণরেখা নদীর নিকট সংঘটিত তুকারয়ের যুদ্ধে দাউদ পরাজিত হয়ে পালিয়ে যান। তার পশ্চাদ্ধাবন করে রাজা টোডরমল ভদ্রকে উপস্থিত হন। দাউদ কটক দুর্গে আশ্রয় গ্রহণ করেন। রাজা টোডরমল কটক অবরোধ করলে দাউদ নিরুপায় হয়ে সন্ধির প্রস্তাব দেন এবং ১২ এপ্রিল মুনিম খানের নিকট আত্মসমর্পণ করেন। উভয়পক্ষে সন্ধি স্বাক্ষরিত হয়। মুনিম খান রাজধানী তান্ডা থেকে গৌড়ে সরিয়ে নেন। কিন্তু গৌড় বহুকাল পরিত্যক্ত থাকায় বাসোপযোগী ছিল না।

মৃত্যু
------

১৫৭৫ সালের ২৩ অক্টোবর মুনিম খান প্লেগ রোগে মারা যান। তার মৃত্যুর পর দাউদ খান ফিরে আসে ও গৌড় দখল করেন।

তথ্যসূত্র
---------

1. ↑  Husain, AKM Yaqub (২০১২)। "Munim Khan Khan-i-Khanan"। Islam, Sirajul; Jamal, Ahmed A.। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
2. 1 2  "মুনিম খান, খান-ই-খানান - বাংলাপিডিয়া"। সংগ্রহের তারিখ ২০১৮-০১-০১।
**কমলা চট্টোপাধ্যায়** (২৪ মে ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তিনি স্বদেশী যুগ ও মহিলা আন্দোলনের ইতিহাস লেখা ও বলার এবং প্রগতিমুলক কাজে নিজেকে ব্যাপৃত রাখেন।

জন্ম ও পরিবার
-------------

কমলা চট্টোপাধ্যায় ১৯১৩ সালে হাওড়া জেলার উলুবেড়িয়ার বানীবনে জন্মগ্রহণ করেন। তার পিতৃভুমি ছিল হাওড়ার মুন্সিরহাটে। তার পিতার নাম প্রমথনাথ চট্টোপাধ্যায়। তিনি ব্রাহ্মসমাজের সেবক ছিলেন।১৯৪৪ সালে নীরদ মুখোপাধ্যায়ের সাথে বিবাহ হয়।

শিক্ষাজীবন
----------

১৯২৯ সালে ম্যাট্রিক পাস করেন ময়মনসিংহ বিদ্যাময়ী স্কুল থেকে। কলকাতার স্কটিশ চার্চ কলেজে ভর্তি হন। ১৯৩১ সালে আই.এ পাশ করেন।

রাজনৈতিক জীবন
-------------

ময়মনসিংহ বিদ্যাময়ী স্কুলে ছাত্রাবস্থা থেকেই তিনি স্বদেশীভাবাপনন হয়ে ওঠেন। ১৯২৮ সালে **সাইমন কমিশন** উপলক্ষ্যে স্কুলে ধর্মঘট করেন। ১৯৩০ সালে জন্য আইন অমান্য করে আন্দোলন ছাত্রীদের যোগদানের দেন। তিনি ১৯৩২ সালে গ্রেপ্তার হন এবং ১৯৩৮ সালের প্রথমের দিকে মুক্তি পান। তখন থেকেই রাজনীতিতে সক্রিয়ভাবে যুক্ত। ১৯৩৮ সালের শেষে কমিউনিস্ট পার্টিতে যোগ দেন। নোয়াখালির দাঙ্গার পরে সেখানে তিনি রিলিফের কাজ করতেন।

তথ্যসূত্র
---------

1. ↑  ত্রৈলোক্যনাথ চক্রবর্তী (২০০৪)। *জেলে ত্রিশ বছর, পাক ভারতের স্বাধীনতা সংগ্রাম,*। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।
2. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৫২-৫৩। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**কমলা চৌধুরী** (১৯০৮ - ১৯৭০) ছিলেন ভারতীয় হিন্দি ভাষার একজন ছোট গল্প লেখক। তিনি তৃতীয় লোকসভায় হাপুর থেকে সংসদ সদস্য হয়েছিলেন।

প্রাথমিক জীবন
-------------

কমলা চৌধুরী ১৯০৮ সালের ২২শে ফেব্রুয়ারি লখনউতে জন্মগ্রহণ করেন। তাঁর বাবা রাই মনমোহন দয়াল ছিলেন ডেপুটি কালেক্টর। তাঁর মাতামহ ১৮৫৭ সালের প্রথম স্বাধীনতা যুদ্ধে লখনউতে স্বাধীন অওধ বাহিনীর অধিনায়ক ছিলেন।

কর্মজীবন
--------

১৯৩০ সালের আইন অমান্য আন্দোলনের সময়, চৌধুরী ভারতীয় জাতীয় কংগ্রেসে যোগ দেন। তারপর থেকে তিনি সক্রিয়ভাবে ভারতের স্বাধীনতা আন্দোলনে জড়িত ছিলেন এবং ব্রিটিশ কর্তৃপক্ষের দ্বারা একাধিকবার কারারুদ্ধ হন। তিনি সর্বভারতীয় কংগ্রেস কমিটির ৫৪ তম অধিবেশনে বরিষ্ঠ উপ-সভাপতি হিসাবে কাজ করেছিলেন। তিনি ভারতের গণপরিষদের একজন নির্বাচিত সদস্য ছিলেন এবং সংবিধান গৃহীত হওয়ার পর তিনি ১৯৫২ সাল পর্যন্ত ভারতের প্রাদেশিক সরকারের সদস্য হিসেবে দায়িত্ব পালন করেন। তিনি উত্তরপ্রদেশ রাজ্য সমাজকল্যাণ উপদেষ্টা বোর্ডের সদস্যও ছিলেন।

১৯৬২ সালে, চৌধুরী ১৯৬২ সালের ভারতীয় সাধারণ নির্বাচনে হাপুর থেকে ভারতীয় জাতীয় কংগ্রেসের একজন মনোনীত প্রার্থী হিসেবে জয়ী হয়ে তৃতীয় লোকসভার সদস্য হন।  তিনি তাঁর নিকটতম প্রতিদ্বন্দ্বীকে ২৮,৬৩৩ ভোটের ব্যবধানে পরাজিত করেছিলেন।  তাঁর গল্পের চারটি সংকলন প্রকাশিত হয়েছে, সেগুলি হল *উন্মাদ* (১৯৩৪), *পিকনিক* (১৯৩৬), *যাত্রা* (১৯৪৭) এবং *বেল পত্র*। লিঙ্গ বৈষম্য, কৃষকদের শোষণ এবং বিধবাদের দুর্ভাগা অবস্থা তাঁর রচনার প্রধান বিষয় ছিল।

ব্যক্তিগত জীবন
--------------

তিনি ১৯২২ সালের ফেব্রুয়ারি মাসে জে এম চৌধুরীকে বিয়ে করেন। তাঁদের বেশ কয়েকটি সন্তান ছিল। তার মধ্যে আছেন লেখক ও গল্পকার ডঃ ইরা সাক্সেনা এবং প্রয়াত মাধবেন্দ্র মোহন ও ডঃ হেমেন্দ্র মোহন চৌধুরী। তাঁর শ্বশুর ছিলেন স্বরাজ্য পার্টির অন্যতম প্রতিষ্ঠাতা।

তথ্যসূত্র
---------

1. 1 2  "Members Bioprofile: Chaudhri, Shrimati Kamala"। Lok Sabha। সংগ্রহের তারিখ ২৮ নভেম্বর ২০১৭।
2. ↑  "Members Bioprofile: Chaudhri, Shrimati Kamala". Lok Sabha. Retrieved 28 November 2017.
3. 1 2  *Saṃsadīya Patrikā* (Hindi ভাষায়)। Lok Sabha। ১৯৯৭। পৃষ্ঠা 76। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Statistical Report on General Elections, 1962 to the Third Lok Sabha" (পিডিএফ)। Election Commission of India। পৃষ্ঠা 440। সংগ্রহের তারিখ ২৮ নভেম্বর ২০১৭।
5. ↑  Tharu, Susie J.; Lalita, Ke (১৯৯১)। *Women Writing in India: 600 B.C. to the early twentieth century*। Feminist Press at CUNY। পৃষ্ঠা 472। আইএসবিএন 978-1-55861-027-9।
6. ↑  *Saṃsadīya Patrikā* (in Hindi). Vol. 43. Lok Sabha. 1997. p. 76.
**করাচি পোশাক প্রদর্শনী সপ্তাহ** পাকিস্তানের করাচিতে অনুষ্ঠিত একটি পোশাক প্রদর্শনী সপ্তাহ। এটি দেশের বৃহত্তম পোশাক প্রদর্শনীর আয়োজন। প্রতিবছর আন্তর্জাতিক এবং স্থানীয় বসন্ত এবং গ্রীষ্ম মৌসুমের সাথে মিল রেখে এটি আয়োজন করা হয়।

করাচি পোশাক প্রদর্শনী সপ্তাহ ২০১৩
---------------------------------

করাচি পোশাক প্রদর্শনী সপ্তাহের চতুর্থ সংস্করণটি ২৭–২৯ জানুয়ারী, ২০১৩ তারিখে অনুষ্ঠিত হয়েছিল। এটি একটি পোশাক বাণিজ্যিক আয়োজন। প্রতিষ্ঠানের পোশাক নকশাবিদ এবং খুচরা ব্র্যান্ডগুলি ছাড়াও করাচি পোশাক প্রদর্শনী সপ্তাহ ২০১৩ তে উদীয়মান প্রতিভার উপর বড় গুরুত্ব দেওয়া হয়। তাদেরকে পেশাদার প্রদর্শন মঞ্চতে তাদের সংগ্রহটি প্রদর্শন করার সুযোগ প্রদান করে। এই অনন্য সুযোগটি কেবল উচ্চাকাঙ্ক্ষী নকশাবিদদেরকে তাদের সংগ্রহকে দর্শনীয় পোশাক প্রদর্শনীতে অভিষেক করতেই কেবল সাহায্য করে না, বরং তাদের সাথে সম্পর্কিত স্থানীয় নকশাবিদ এবং স্থানীয় ক্রেতাদের এবং গণমাধ্যমগুলির সাথে যোগাযোগের সুযোগ করে দেয়।

করাচি পোশাক প্রদর্শনী সপ্তাহ ২০১১
---------------------------------

তৃতীয় করাচি পোশাক প্রদর্শনী সপ্তাহ (কেএফডাব্লু) ৬–০৯ অক্টোবর, ২০১১ তারিখে অনুষ্ঠিত হয়েছে। চার দিনের এই পোশাক শৈলী আয়োজনটি পৃষ্ঠপোষকতায় ছিলেন এক্সিলেন্ট ইভেন্টস অ্যান্ড এন্টারটেইনমেন্ট (প্রাইভেট) লিমিটেড (ট্রিপল-ই), ফ্যাশন কাউন্সিল (পিএফসি), বিশ্ব ফ্যাশন অর্গানাইজেশন (ডাব্লুএফও) এর আন্তর্জাতিক এবং জাতীয় অধ্যায়ের উভয় পক্ষের সহযোগিতা নিয়ে আয়োজিত হয়।

আরও দেখুন
---------

* লাহোর পোশাক প্রদর্শনী সপ্তাহ
* দুবাই পোশাক প্রদর্শনী সপ্তাহ

তথ্যসূত্র
---------

1. ↑  "Fashion Week"। *Karachista | Pakistani Fashion & Lifestyle Mag* (ইংরেজি ভাষায়)। ২০১৯-১২-১৭ তারিখে মূল থেকে আর্কাইভ করা। সংগ্রহের তারিখ ২০১৯-১০-১২।
2. ↑  "Karachi Fashion Week"। *The Nation* (ইংরেজি ভাষায়)। ২০১৩-০১-২৮। সংগ্রহের তারিখ ২০১৯-১০-১২।
3. ↑  Magazine, Brown Girl (২০১৩-০২-১৮)। "Karachi Fashion Week 2013 Review"। *Brown Girl Magazine* (ইংরেজি ভাষায়)। ২০১৯-১০-১২ তারিখে মূল থেকে আর্কাইভ করা। সংগ্রহের তারিখ ২০১৯-১০-১২।

| * দে
* স
পাকিস্তানি ফ্যাশন প্রতিষ্ঠান |
| --- |
| ডিজাইনার | 
* মাহীন খান
* মেহমুদ ভাট্টি
* সাদাফ মালাটারে
* দীপক পেরওয়ানি
* Hassan Sheheryar Yasin
* শামুন সুলতান

 |
| ফ্যাশন ইভেন্ট | 
* পাকিস্তান ফ্যাশন উইক
* ইসলামাবাদ ফ্যাশন উইক
* করাচী ফ্যাশন উইক
* লাহোর ফ্যাশন উইক
* পেশোয়ার ফ্যাশন উইক
* পিএফডিসি সানসিল্ক ফ্যাশন উইক

 |
| ফ্যাশন স্কুল | 
* ইন্টারন্যাশনাল ফ্যাশন একাডেমী পাকিস্তান
* লাহোর স্কুল অফ ফ্যাশন ডিজাইন
* Pakistan Institute of Fashion and Design

 |
| Other | 
* *ফ্যাশন সেন্ট্রাল*
* পাকিস্তানী মডেলদের তালিকা

 |
**ওনন নদী** (মঙ্গোলীয়: Онон гол, *Onon gol*; রুশ: Оно́н) হল মঙ্গোলিয়া এবং রাশিয়ার একটি নদী। এই নদীটি ৮১৮ কিমি মিটার দীর্ঘ এবং ৯৪০১০ বর্গ কিমি ক্ষেত্র জলপ্রণালী নিয়ে প্রবাহিত হছে। এটি খেনটি পর্বতমালার পূর্ব অববাহিকা থেকে উৎপত্তি হয়েছে। মোট ৮১৮ কিমি এর মধ্যে ২৯৮ কিমি মঙ্গোলিয়ার মধ্যে দিয়ে প্রবাহিত হয়েছে। এটি ইঙ্গদা নদীর সাথে মিলিত হয়ে শিলকা নদী সৃষ্টি করেছে।

ওনন-শিলকা -আমুর নদী মিলিতভাবে পৃথিবীর দশম দীর্ঘতম নদী, নদীগুলি যথাক্রমে ৮১৮ কিমি, ৫৬০ কিমি ও ২৮৭৪ কিমি দীর্ঘ।

ইতিহাস
------

ওনন নদীর উপর, চেঙ্গীস খানের জন্ম জায়গা
ওনন নদী, সিল্ক নদী ও আমুর নদী
উর্ধ ওনন নদীর কোনো একটি জায়গায় চেঙ্গীস খানের জন্ম এবং বড় হয়েছিলেন বলে মনে করা হয়।

মঙ্গোলদের গোপনীয় ইতিহাসে বইয়ে লিখিত আছে: "এখানে এসেছিলো পৃথিবীর একটি "বড়তে চোনও" (নীল-ধূসর নেকড়ে), যার উপরে স্বর্গের আশীর্বাদ ছিলো। যার বউ ছিলো একজন "গুয়া মারল" (সুন্দর পতিত হরিণী)। তারা এই সুমদ্র দিয়ে ভ্রমণ করেছিল, তারা ওনন নদীর উৎসের বুখান খালদুন এর কাছে একটি বসতি স্থাপন করে, সেখানেই তাদের প্রথম সন্তান বাত ত্সাগণ জন্মগণ করে। "

অন্যান্য তথ্য
-------------

* মঙ্গোলিয়ার নদী তালিকা
কমলাকান্ত - বঙ্কিমচন্দ্র চট্টোপাধ্যায়
***কমলাকান্ত*** বঙ্কিমচন্দ্র চট্টোপাধ্যায় রচিত একটি ব্যক্তিধর্মী প্রবন্ধ-সংকলন। বইটির প্রথম সংস্করণ ১৮৭৫ সালে *কমলাকান্তের দপ্তর, প্রথম ভাগ* নামে প্রকাশিত হয়।:৬৫৩ ১৮৮৫ সালে (১২৯২ বঙ্গাব্দ) "কমলাকান্তের দপ্তর" (মোট ১৪টি প্রবন্ধ, তন্মধ্যে ১১টি বঙ্কিমচন্দ্রের), "কমলাকান্তের পত্র" (পাঁচটি প্রবন্ধ) ও "কমলাকান্তের জোবানবন্দী" – এই তিনটি অংশ একত্রে *কমলাকান্ত* নামক গ্রন্থটি প্রকাশিত হয়।:৬৫৩:ষোল এই গ্রন্থে আফিঙখোর ব্রাহ্মণ কমলাকান্তের জবানিতে লেখক তথ্য ও যুক্তিবিনির্ভর সমাজ, ধর্ম ও রাষ্ট্রতত্ত্ব বর্ণনা করেছেন। গ্রন্থটিকে বঙ্কিমচন্দ্রের অন্যতম শ্রেষ্ঠ রচনা বলে অভিহিত করা হয়।:৬৫৩

পাদটীকা
-------

1. 1 2  *বাংলা সাহিত্য পরিচয়*, ড. পার্থ চট্টোপাধ্যায়, তুলসী প্রকাশনী, কলকাতা, ২০০৮, পৃ.২৬৯-৭০
2. 1 2 3  *বাংলা সাহিত্যের ইতিবৃত্ত*, অষ্টম খণ্ড, অসিতকুমার বন্দ্যোপাধ্যায়, মডার্ন বুক এজেন্সি প্রাঃ লিঃ, কলকাতা, ২০০৭, পৃ. ৬৫৩-৬৭
3. ↑  *বঙ্কিম রচনাবলী*, দ্বিতীয় খণ্ড, "সাহিত্য–প্রসঙ্গ" (যোগেশচন্দ্র বাগল লিখিত), সাহিত্য সংসদ, কলকাতা, ১৩৬১ বঙ্গাব্দ, পৃ. ষোল-আঠারো
**ওন্নারা**, **ওন্নারা মুন্ডু**, **থার** বা **থাট্টু** হল মহিলাদের অন্তর্বাসের একটি ঐতিহ্যগত রূপ এটি কেরালার (সর্বদক্ষিণের ভারতীয় রাজ্য) সব বয়সী হিন্দু মহিলারা পরিধান করেন। ওন্নারা হল এক ধরনের ধুতি (সারং)। এটি এমনভাবে বাঁধা হয় যে আঁটসাঁট থাকে, এবং দুর্ঘটনাবশত হঠাৎ করে খুলে যায় না। এমনকি প্রসব পরবর্তী যত্নের অংশ হিসাবে কিছু পরিবর্তন করে প্রসবের পরেও ওন্নারা পরিধান করা হয়।

মাপ
---

৬ মুজহাম × ৩ মুজহাম (১ মুজহাম = ১.৫ ফুট প্রায়) আকারের একটি সুতি (হ্যান্ডলুম) কাপড় কোমরের চারপাশে ঘিরে বাঁধা হয়। এটি একটি নির্দিষ্ট শৈলীতে বাইরের পোশাকের (লেহেঙ্গা, শাড়ি, বা মুন্ডু) নিচে পরা হয়। এটি নাভির মাঝখানে থেকে কোমর পর্যন্ত জড়ানো হয়, তারপরে একটি ভাগ নিচের দিকে চলে গিয়ে লজ্জাস্থানসমূহকে ঢেকে দেয় এবং পিছনের দিকে গিয়ে একত্র ভিতরে গুঁজে দেওয়া হয়।

অন্যান্য নাম
------------

রাজ্যের কিছু অংশে ওন্নারাকে থারও বলা হয়, কেরালার দক্ষিণাঞ্চলে এই শব্দটি বেশি ব্যবহৃত হয়। ওন্নারা শব্দের ব্যবহার বেশিরভাগই হয় কেরালার উত্তর অংশে। তবে, ওন্নারার তুলনায় থার পরার ক্ষেত্রে কিছু পার্থক্য রয়েছে। থার পরার শৈলী ওন্নারার চেয়ে সহজ এবং বিভিন্ন ধরনের থার রয়েছে।

ইতিহাস
------

পুরানো দিনের ঐতিহ্য অনুযায়ী সকালে ও সন্ধ্যায় সকলে মন্দির পরিদর্শন করে। সেই সময় ওন্নারা পরিধান করা উচিত। দেব দর্শনের আগে অবগাহন করে ভেজা কাপড়ে মন্দিরে আসা কঠোরভাবে নিষিদ্ধ, কারণ তাতে শরীরের অঙ্গগুলি অন্যদের কাছে প্রদর্শিত হয়ে পড়ে। পুরুষ এবং মহিলা উভয়ই এটি পরতেন, তবে বিশেষত মহিলারা এটি বাড়িতে এবং বাইরে যাওয়ার সময় ভিতরের পোশাক হিসাবে পরতেন।

আজকাল এটি ক্রমবর্ধমানভাবে সমাজের সকল শ্রেণীর মহিলাদের দ্বারা ব্যবহৃত হচ্ছে।

শারীরিক সুবিধা
--------------

ওন্নারা শরীরের অঙ্গগুলিকে যথেষ্ট সহায়তা প্রদান করে এবং যোনিমুখ সম্পূর্ণরূপে ঢেকে দেয়। এটি শারীরিক নিঃসরণ শোষণে সাহায্য করে এবং একই সময়ে বায়ু সঞ্চালন করে গুপ্ত অঙ্গগুলি স্বাস্থ্যকর রাখে। এমনকি ঋতুকালীন সময়ে, এটি নিঃসরণ ছড়িয়ে পড়া থেকে রক্ষা করে এবং এর যথেষ্ট প্রস্থের কারণে অস্বস্তির অনুভূতি রোধ করে।

প্রসবের পরে, প্রসবোত্তর যত্নের অংশ হিসাবে কিছু পরিবর্তন করে নিয়ে, কখনও কখনও ওন্নারা পরা হয়।

তথ্যসূত্র
---------

1. ↑  Das, Kamala (২০০৯-০৯-০১)। *A Childhood In Malabar: A Memoir* (ইংরেজি ভাষায়)। Penguin UK। আইএসবিএন 978-93-5118-152-1।
2. ↑  Weisbord, Merrily (২০১০-০৯-৩০)। *The Love Queen of Malabar: Memoir of a Friendship with Kamala Das* (ইংরেজি ভাষায়)। McGill-Queen's Press - MQUP। পৃষ্ঠা 78। আইএসবিএন 978-0-7735-8141-8।
3. 1 2 3 4  "Onnara – A Tradition Indians Have Left Back!"। সংগ্রহের তারিখ ৪ ফেব্রুয়ারি ২০২২।
4. ↑  Dr. Thasneem (১৮ মার্চ ২০১৬)। "Onnara – A Tradition Indians Have Left Back! – BoostUpLife"। *BoostUpLife*। সংগ্রহের তারিখ ৩১ মার্চ ২০১৬।